Montes Bercerienses

Montes Bercerienses sive Anglice Berkshire Downs sunt montium vel collium series quae limites comitatuum Anglicarum Berceriae et Oxoniae definiuntur, oppido Ashbury ad extremitatem occidentalem posito, Streatley ad terminum orientalem et ad ripas fluminis Tamesis. Hi montes temporibus mediaevalibus Anglosaxonice Æscesdun appellabantur, quod nomen Asserius, regis Alfredi biographus, verbis Latinis "mons fraxini" interpretat, fortasse recte.Asserius, Vita Alfredi 37.Margaret Gelling, The Place-Names of Berkshire (Cantabrigiae, 1973-1976) vol. 1 pp. 2-4 Locus excelsissimus est Mons Albi EquiNomen Latinum in cartulario Abbatiae Abindoniensis saec. XI repertum: W. C. Plenderleath, The White Horses of the West of England (Londiniin: Allen & Storr, 1892) p. 8 seu White Horse Hill iuxta castra collina Uffington Castle et super equum album Uffingtonensem eminens. In his montibus (sed loco incerto) Alfredus Danos anno 871 proelio devicit. Via praehistorica, Anglice The Ridgeway nuncupata, culmina montium Berceriensium sequitur.

 Notae 

 Nexus externi 


Categoria:Montes Angliae
Categoria:Berceria
Categoria:Oxoniensis comitatus